CELEX: 62019CA0410
Language: hu
Date: 2021-09-16 00:00:00
Title: C-410/19. sz. ügy: A Bíróság (negyedik tanács) 2021. szeptember 16-i ítélete (a Supreme Court of the United Kingdom [Egyesült Királyság] előzetes döntéshozatal iránti kérelme) – The Software Incubator Ltd kontra Computer Associates (UK) Ltd (Előzetes döntéshozatal – Önálló vállalkozóként működő kereskedelmi ügynökök – 86/653/EK irányelv – Az 1. cikk (2) bekezdése – A „kereskedelmi ügynök” fogalma – Számítógépes szoftver elektronikus úton történő szolgáltatása a vevők részére – Időbeli korlátozás nélküli felhasználási engedély nyújtása – Az „eladás” és az „áruk” fogalma)

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/4
            
         
      A Bíróság (negyedik tanács) 2021. szeptember 16-i ítélete (a Supreme Court of the United Kingdom [Egyesült Királyság] előzetes döntéshozatal iránti kérelme) – The Software Incubator Ltd kontra Computer Associates (UK) Ltd
      (C-410/19. sz. ügy) (1)
      
      (Előzetes döntéshozatal - Önálló vállalkozóként működő kereskedelmi ügynökök - 86/653/EK irányelv - Az 1. cikk (2) bekezdése - A „kereskedelmi ügynök” fogalma - Számítógépes szoftver elektronikus úton történő szolgáltatása a vevők részére - Időbeli korlátozás nélküli felhasználási engedély nyújtása - Az „eladás” és az „áruk” fogalma)
      (2021/C 471/04)
      Az eljárás nyelve: angol
      
         A kérdést előterjesztő bíróság
      
      Supreme Court of the United Kingdom
      
         Az alapeljárás felei
      
      
         Felperes: The Software Incubator Ltd
      
         Alperes: Computer Associates (UK) Ltd
      
         Rendelkező rész
      
      A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv 1. cikkének (2) bekezdésében szereplő „áruk értékesítésének” fogalmát úgy kell értelmezni, hogy az magában foglalhatja számítógépes szoftvernek egy vevő részére vételár megfizetése fejében, elektronikus úton történő szolgáltatását, amennyiben e szolgáltatást az említett szoftverre vonatkozó, időbeli korlátozás nélküli felhasználási engedély nyújtása kíséri.
      
         (1)  HL C 255., 2019.7.29.